CELEX: 62008CA0205
Language: lv
Date: 2009-12-10 00:00:00
Title: Lieta C-205/08: Tiesas (otrā palāta) 2009. gada 10. decembra spriedums ( Umweltsenat (Austrija) lūgums sniegt prejudiciālu nolēmumu) — Umweltanwalt von Kärnten/Kärntner Landesregierung (Lūgums sniegt prejudiciālu nolēmumu — EKL 234. pants — Valsts tiesas jēdziens — Pieņemamība — Direktīva 85/337/EEK — Ietekmes uz vidi novērtējums — Elektroenerģijas pārvades gaisvadu līniju būves — Vairāk nekā 15 km garums — Pārrobežu būves — Pārrobežu līnija — Robežvērtību pārsniedzošs kopgarums — Galvenokārt kaimiņu dalībvalsts teritorijā esoša līnija — Robežvērtību nesasniedzošs pašmāju posma garums)

30.1.2010   
            
            
               LV
            
            
               Eiropas Savienības Oficiālais Vēstnesis
            
            
               C 24/7
            
         Tiesas (otrā palāta) 2009. gada 10. decembra spriedums (Umweltsenat (Austrija) lūgums sniegt prejudiciālu nolēmumu) — Umweltanwalt von Kärnten/Kärntner Landesregierung
   
   (Lieta C-205/08) (1)
   
   (Lūgums sniegt prejudiciālu nolēmumu - EKL 234. pants - Valsts tiesas jēdziens - Pieņemamība - Direktīva 85/337/EEK - Ietekmes uz vidi novērtējums - Elektroenerģijas pārvades gaisvadu līniju būves - Vairāk nekā 15 km garums - Pārrobežu būves - Pārrobežu līnija - Robežvērtību pārsniedzošs kopgarums - Galvenokārt kaimiņu dalībvalsts teritorijā esoša līnija - Robežvērtību nesasniedzošs pašmāju posma garums)
   2010/C 24/10
   Tiesvedības valoda — vācu
   
      Iesniedzējtiesa
   
   
      Umweltsenat
   
   
      Lietas dalībnieki pamata procesā
   
   
      Prasītājs: Umweltanwalt von Kärnten
   
   
      Atbildētāja: Kärntner Landesregierung
   
   
      Priekšmets
   
   Lūgums sniegt prejudiciālu nolēmumu — Umweltsenat (Austrija) — Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu (OV L 175, 40. lpp.), kurā grozījumi ir izdarīti ar Padomes 1997. gada 3. marta Direktīvu 97/11/EK, ar kuru groza Direktīvu 85/337/EEK par dažu sabiedrisku un privātu projektu ietekmes uz vidi novērtējumu (OV L 73, 5. lpp.), kā arī ar Eiropas Parlamenta un Padomes 2003. gada 26. maija Direktīvu 2003/35/EK, ar ko paredz sabiedrības līdzdalību dažu ar vidi saistītu plānu un programmu izstrādē un ar ko attiecībā uz sabiedrības līdzdalību un iespēju griezties tiesās groza Padomes Direktīvas 85/337/EEK un 96/61/EK (OV L 156, 17. lpp.), interpretācija — Ietekmes uz vidi novērtējuma procedūras veikšana attiecībā uz elektroenerģijas pārvades gaisvadu līniju būvi vairāk nekā 15 km garumā — Pārrobežu būvju gadījumā vērā ņemamais garums — Elektroenerģijas līnijas, kuras kopgarums pārsniedz robežvērtību, bet kuras valsts teritorijā esošais posms ir tikai 7,4 km garš, pārējai daļai atrodoties kaimiņu dalībvalsts teritorijā, projekts
   
      Rezolutīvā daļa:
   
   Padomes 1985. gada 27. jūnija Direktīvas 85/337/EEK par dažu sabiedrisku un privātu projektu ietekmes uz vidi novērtējumu redakcijā ar grozījumiem, kas izdarīti ar Eiropas Parlamenta un Padomes 2003. gada 26. maija Direktīvu 2003/35/EK, 2. panta 1. punkts un 4. panta 1. punkts jāinterpretē tādējādi, ka ietekmes uz vidi novērtējuma procedūra attiecībā uz tādu minētās direktīvas I pielikuma 20. punktā paredzētu projektu kā 220 kV vai augstāka sprieguma elektroenerģijas pārvades gaisvadu līniju būve vairāk nekā 15 km garumā dalībvalsts atbildīgajām iestādēm ir jāveic pat tad, ja tas ir pārrobežu projekts un šīs dalībvalsts teritorijā esošais posms nesasniedz 15 km garumu.
   
      (1)  OV C 209, 15.08.2008.